***The Elder Scrolls III: Morrowind*** er eit open-world fantasy action RPG-videospel utvikla av Bethesda Game Studios, og utgjeven av Bethesda Softworks og Ubisoft. Det er det tredje hovudspelet i *The Elder Scrolls*-serien, etter *The Elder Scrolls II: Daggerfall*, og før *The Elder Scrolls IV: Oblivion*. Spelet kom ut i 2002 i Nord-Amerika til Microsoft Windows og Xbox. Spelet fekk gode tilbakemeldingar, selte over fire million kopiar og vann meir enn 60 prisar, inkludert *Game of the Year*. Det blei gjeve ut to utvidelsespakkar til PC: *Tribunal* og *Bloodmoon*. Båe blei inkludert i *Morrowind: Game of the Year Edition*, som kom ut den 30. oktober 2003 til både PC og Xbox.

Hovudhistoria i Morrowind føregår på Vvardenfell, ei øy i Dunmer-provinsen Morrowind, som ligg i riket Tamriel. Morrowind er langt frå dei meir siviliserte landa i vest og sør som var i *Daggerfall* og *The Elder Scrolls: Arena*. Historia handlar om guddommen Dagoth Ur i det vulkanske Red Mountain, som ynsker å oppnå makt og frigjere Morrowind frå det imperialistiske styre. *Morrowind* er designa med ein fri form for spelemåte i tankane, med mindre vekt på spelet si hovudhandling enn forgjengarane sine. Dette valet fekk blanda tilbakemelding, men spelet blei rost for den omfattande og detaljerte speleverda.

Modifisering
------------

Utviklaren av Morrowind, Bethesda Softworks, gir spelarar høvet til å attskapa verda med ei rekkje verktøy, slik som *The Elder Scrolls Construction Set*, som gjer at spelaren kan oppretta nye og redigera på speleverda, rasane og meir. Spelaren sin karakter kan til dømes bli så sterk eller kjapp som brukaren ynskjer, noko som tillèt spelaren å oppleva spelet på ein måte som normalt ikkje ville vera mogleg innanfor mekanikken til spelet. Desse modifiseringane, også kalla *plugins* eller berre *mods*, er vanlegvis lett å installera og kan endra på nesten alt i spelet. *Plugins* kan inkludera nye skapningar, våpen, rustningar, oppdrag, NPC-ar, rasar, butikkar, hus, byar og meir. Per 2014 er Morrowind sitt modifikasjonssamfunnet endå aktivt. Døme på prosjekt oppretta av spelarane er til dømes *Morroblivion* og *Skywind*, som forsøkjer på å attskapa den opphavlege Morrowind-provinsen i seinare *Eldar Scrolls*-spel. Andre modifikasjonar endrar eller forbetrar dei grafiske aspekta av spelet, slik som belysning, 3D-modellar, fargar og teksturar. Det finst tusenvis av modifikasjonar laga av spelarane sjølv, men det er òg offisielle *mods* laga av Bethesda, slik som dømes *Siege at Firemoth*, som ligg på den offisielle nettstaden deira.

Kjelder
-------

* *Denne artikkelen bygger på «The Elder Scrolls III: Morrowind» frå Wikipedia på engelsk, den 19. juli 2015.*

1. ↑  «Lynda Carter Joins the Voice Cast of The Elder Scrolls IV: Oblivion» (på engelsk). Bethesda Softworks. 17.08.2005. Henta 21.juli 2015.
2. ↑  «Lynda Carter Joins the Voice Cast of The Elder Scrolls IV: Oblivion» (på engelsk). Bethesda Softworks. 10.08.2002. Henta 21.juli 2015.
3. ↑  «Morrowind GOTY release dates» (på engelsk). GameSpot. 30.10.2003. Henta 21.juli 2015.
4. ↑  «The Story of Morrowind» (på engelsk). The Imperial Library. 18.10.2010. Henta 21.juli 2015.
5. ↑  «Morrowind - Key Features» (på engelsk). Bethesda Softworks. 2004. Henta 21.juli 2015.
6. ↑  «Morrowind Editor Q&A» (på engelsk). GameSpot. 06.08.2000. Henta 21.juli 2015.
7. ↑  «Destination Morrowind Editor preview» (på engelsk). Planet Elder Scrolls. 11.01.2002. Henta 21.juli 2015.
8. ↑  «Morroblivion Faq» (på engelsk). Tes Renewal. Henta 21.juli 2015.
9. ↑  «Tamriel Rebuilt» (på engelsk). Henta 21.juli 2015.
10. ↑  «"Morrowind Plugins"» (på engelsk). Bethesda Softworks. Henta 21.juli 2015.

Bakgrunnsstoff
--------------

* The Elder Scrolls offisielle heimeside
* The Elder Scrolls III: Morrowind på Internet Movie Database

| * v
* d
* e
 |
| --- |
| Hovudspel | *Arena*  • *II: Daggerfall*  • *III: Morrowind* (*Tribunal*  • *Bloodmoon*)  • *IV: Oblivion* (*Knights of the Nine*  • *Shivering Isles*)  • *V: Skyrim* (*Dawnguard*  • *Hearthfire*  • *Dragonborn*) |
| Spin-offs | *Battlespire*  • *Redguard*  • *Travels*  • *Online*  • *Legends* |
| Romanar | The Infernal City  • Lord of Souls |
| Selskap | Bethesda Game Studios  • ZeniMax Online Studios  • Bethesda Softworks |
| Relatert | Rasar |

|  |  |
| --- | --- |
| Autoritetsdata | 
* WorldCat
* VIAF
* LCCN
* BNF
* BNF (data)
* MusicBrainz (release-group)

 |